المعتمد باللہ

المعتمد باللہ اشبیلیہ کا بادشاہ اور عربی صاحب دیوان شاعر تھا۔ ہسپانیہ کے ایک حکمران الفانسو نے اس کو شکست دے کر قید میں ڈال دیا تھا۔ 
المعتمد باللہ اشبیلیہ میں بنی عباد کا حکمران تھا کیونکہ ہشام کی معزولی کے بعد ہسپانیہ میں چھوٹی چھوٹی خود مختار ریاستیں بن گئیں المعتمد باللہ 461ھ 1068ء میں تخت نشین ہوا اگرچہ معتمد بڑا بہادر تھا لیکن اس وقت کا المیہ یہ تھا کہ مسلمان حکمران آپس میں لڑ رہے تھے اور مسیحی حکمرانوں سے مدد لیتے اسی طرح المعتمد نے بھی ایک مسیحی سردار الفانسوسے مدد لی اور خراج دینا منظور کیا 475ھ/ 1082ء میں المعتمد نے الفانسو کے سفیر کو جب وہ خراج لینے آیا تو قتل کر دیا الفانسو نے اشبیلیہ پر حملہ کیا معتمد کی فوج قوت نہ تھی اس نے الفانسو کے خلاف یوسف بن تاشفین سے مدد طلب کی جس کی وجہ سے الفانسو شکست کھا گیا لیکن یوسف بن تاشفین معتمد کی کمزوری جان چکا تھا اس نے اگلے سال اشبیلیہ پر حملہ کر کے معتمد کو قیدی بنایا اور اور افریقہ لے گیا اس طرح اشبیلیہ کو اپنی حکومت میں شامل کیا یوسف نے معتمد کی ضرورریات کا خیال رکھا لیکن معتمد کا ایک بیٹا جو قید سے فرار ہو کر یوسف کے دشمنوں سے مل گیا تو یوسف نے ناراض ہو کر معتمد کو آہنی زنجیروں میں جکڑ دیا معتمد سے یہ تکلیف برداشت نہ ہوئی تو اس نے چند اشعار عربی میں لکھے انسائیکلوپیڈیا آف اسلام جلد 3صفحہ779 جسے علامہ اقبال نے اردو میں ’’قید خانے میں معتمدکی فریاد‘‘ کے عنوان سے ڈھالا
 اک فغانِ بے شرر سینے میں باقی رہ گئی
 سوز بھی رُخصت ہُوا، جاتی رہی تاثیر بھی
 مردِ حُر زنداں میں ہے بے نیزہ و شمشیر آج
 مَیں پشیماں ہوں، پشیماں ہے مری تدبیر بھی
 خود بخود زنجیر کی جانب کھِنچا جاتا ہے دل
 تھی اسی فولاد سے شاید مری شمشیر بھی
 جو مری تیغِ دو دم تھی، اب مری زنجیر ہے
 شوخ و بے پروا ہے کتنا خالقِ تقدیر بھی!

معتمدؔ کی نظمیں انگریزی میں ترجمہ ہوکر وِزڈم آف دی ایسٹ سِیریز میں شائع ہو چکی ہیں۔

 حوالہ جات 

زمرہ:1040ء کی پیدائشیں
زمرہ:1060ء کی دہائی کی پیدائشیں
زمرہ:1095ء کی وفیات
زمرہ:اندلس کے شعراء
زمرہ:ایل جی بی ٹی کیو شعرا
زمرہ:ایل جی بی ٹی کیو مسلمان
زمرہ:عبادی سلطنت
زمرہ:عربی شعراء
زمرہ:کامنز زمرہ جس کا ربط ویکی ڈیٹا پر ہے
زمرہ:گیارہویں صدی کی عرب شخصیات
زمرہ:مسلمان شعراء
زمرہ:ہم جنس پرست شاہی شخصیات
زمرہ:ایل جی بی ٹی کیو شاہی اقتدار
زمرہ:الاندلس میں گیارہویں صدی کے حکمران
زمرہ:مور مصنفین
زمرہ:ویکی ڈیٹا سے مطابقت رکھنے والی مختصر تفصیل
زمرہ:گیارہویں صدی کے ہسپانوی شعرا
زمرہ:گیارہویں صدی کے حکمران
زمرہ:گیارہویں صدی کا ادب